Валерий Брюсов
Клеопатра

Превод от руски: Петър Велчев, 2008

chitanka.info

Клеопатра[0]

Бях Клеопатра и царица бях

в Египет — до последната година.

Лагидите измряха. Рим загина.

И няма знак над клетия ми прах.

В делата на света не оцелях,

животът ми сред празненства премина,

дори в смъртта си бях на сласт робиня…

Ала от мен, поете, те е страх!

Теб, както и царете, прелъстявам

с невярната си сянка — и оставам

жената, за която ти мечта.

Ти властваш, знам, чрез дивното изкуство,

а мойта власт е красота и чувство

и аз съм стих, звънящ във вечността.

1899

[0] Сонетът представлява монолог на Клеопатра VII, последната царица от династията на Лагидите (Птолемеите), управлявали Египет от 365 до 30 г. пр.н.е. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.